ബിഹാറില് വീണ്ടും വ്യാജ മദ്യദുരന്തം മൂന്ന് മരണം പട്ന: വ്യാജമദ്യം കഴിച്ച് മൂന്ന് പേര് മരിച്ചു. ബിഹാറിലെ ഗോപാല്ഗഞ്ച് സ്വദേശികളാണ് മരിച്ചത്. കൂടാതെ വ്യാജമദ്യം കഴിച്ച മറ്റു മൂന്ന് പേര് ചികിത്സയിലാണ്. മരിച്ചവരുടെ മൃതദേഹം പോസ്റ്റുമോര്ട്ടത്തിനായി ഗോപാല്ഗഞ്ചിലെ സദാര് ആശുപത്രിയിലേക്ക് മാറ്റി. മദ്യം കഴിച്ചതിന് പിന്നാലെ മൂന്നുപേരും കുഴഞ്ഞുവീഴുകയായിരുന്നുവെന്ന് പൊലീസ് വ്യക്തമാക്കി. പോസ്റ്റ് മോര്ട്ടത്തിനുശേഷം മരണകാരണമെന്തെന്ന് കൃത്യമായി അറിയാമെന്ന പ്രതീക്ഷയിലാണ് പൊലീസ്. സംഭവവുമായി ബന്ധപ്പെട്ട് പഞ്ചായത്ത് സമിതി അംഗം ഉള്പ്പടെ രണ്ടുപേരെ പൊലീസ് അറസ്റ്റ് ചെയ്തതായി പൊലീസ് അറിയിച്ചു. അതെ സമയം മുസാഫര്പൂരില് വ്യാജമദ്യം കഴിച്ച് കഴിഞ്ഞ ദിവസം എട്ടു പേര് മരിച്ചിരുന്നു. ഇതിന്റെ ഞെട്ടലില് നിന്ന് മുക്തമാകുന്നതിന് മുന്പാണ് ഗോപല് ഗഞ്ചില് മൂന്ന് പേര് മരണപ്പെട്ടത്. അഞ്ചു വര്ഷമായി മദ്യ നിരോധനം നിലനില്ക്കുന്ന സംസ്ഥാനമാണ് ബിഹാര്. ഈ വര്ഷം ജനുവരി മുതല് ഒക്ടോബര് വരെ ആകെ 70പേരാണ് വ്യാജമദ്യം കഴിച്ച് മരണമടഞ്ഞത്.The post ബിഹാറില് വീണ്ടും വ്യാജ മദ്യദുരന്തം മൂന്ന് മരണം first appeared on MalayalamExpressOnline.